Ayen iwumi neqqar tiwizi, d yiwen n wudem n lemɛawna di tmetti taqbaylit si zik, deg-s i zeddin yimdanen am yiwen ufus, ttaken-d afus n lemɛawna mkul mi ara ten-id-qablen lecɣal iweɛren, tiwizi-a tettili-d s nnuba mi fuken cɣel ɣer yiwen ad ɛeddin ɣer wayeḍ, ass-a ɣur-i azekka ɣur-k, s waya i tettnarni twizi almi negren yar lecɣal yeḥwaǧen imɛiwan, acku tameṭṭut taqbaylit mačči d tin ixedmen lecɣal deg uxxam kan, txeddem ula d ayen yeɛnan lexla, tettɛawan axxam-is d wergaz-is deg waṭas n lecɣal, ama d wid i d-yettilin ɣef teɣzi n useggas, neɣ d wid d-yettilin kan deg yiwat n tsemhuyt, Ihi yal tallit s lecɣal-is, am akken i nezra timetti taqbaylit deg unnar n twizi tilin-d deg-s icewwiqen, d wid yebḍan ɣef icewwiqen id-ttawint tlawin deg lqeḍ n uzemmur, akk d icewwiqen id-ttawin yirgazen mi ara dyaweḍ lweqt n tfellaḥt id-yettilin ɣef teɣzi n useggas.